സ്വാതന്ത്ര്യത്തിന്റെ എഴുപത്തിയഞ്ചാം വര്ഷം ! ന്യൂഡല്ഹി: ഭാരതത്തിന്റെ എഴുപത്തിയഞ്ചാം സ്വാതന്ത്ര്യദിനം ആഘോഷിച്ച് രാജ്യം! പ്രധാനമന്ത്രി ചെങ്കോട്ടയില് ത്രിവര്ണ്ണ പതാക ഉയര്ത്തി. ചെങ്കോട്ടയില് ത്രിവര്ണ്ണ പതാക ഉയര്ത്തിയ ശേഷം രാവിലെ 7.30 ഓടെയാണ് മോദിയുടെ പ്രസംഗം ആരംഭിച്ചത്. കൊവിഡ് തീര്ത്ത പ്രതിസന്ധിയില് 139 കോടി ഭാരത ജനതയ്ക്ക് പ്രതീക്ഷയും ആത്മാഭിമാനവും പകര്ന്ന് അദ്ദേഹം സംസാരിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഏറെ ഗൗരവമേറിയ ഈ അവസരത്തില് ഭാരതത്തിലെ ജനങ്ങളെ അഭിവാദ്യം ചെയ്തുകൊണ്ടും രാഷ്ട്രത്തിന്റെ സ്വാതന്ത്ര്യസമര സേനാനികളുടെ ത്യാഗങ്ങള് അനുസ്മരിച്ചുകൊണ്ടുമാണ് പ്രധാനമന്ത്രി പ്രസംഗം തുടങ്ങിയത്. കോവിഡ് പോരാളികള്ക്ക് പ്രധാനമന്ത്രി ആദരം അര്പ്പിച്ചു. ടോക്യോ ഒളിംപിക്സിലെ വിജയികളെ അദ്ദേഹം അഭിനന്ദിക്കുകയും ചെയ്തു. തുടര്ച്ചയായ എട്ടാമത്തെ സ്വാതന്ത്ര്യദിന പ്രസംഗമാണ് പ്രധാനമന്ത്രിനരേന്ദ്ര മോഡി ഇന്ന് നടത്തിയത്. . 2014 ല് പ്രധാനമന്ത്രി തന്്റെ ആദ്യ സ്വാതന്ത്ര്യദിന പ്രസംഗത്തില് രാജ്യം അഭിമുഖീകരിക്കുന്ന പ്രശ്നങ്ങള് ഉയര്ത്തിക്കാട്ടുകയും തന്്റെ സര്ക്കാരിന്്റെ നയങ്ങളും കാഴ്ചപ്പാടും വ്യക്തമാക്കുകയും ചെയ്തിരുന്നു. അതിനുശേഷം, എല്ലാ വര്ഷവും സ്വാതന്ത്ര്യദിനത്തില് പ്രധാനമന്ത്രി സമാനമായ രീതി പിന്തുടര്ന്നു, കഴിഞ്ഞ വര്ഷം രാജ്യത്തിന്്റെ പുരോഗതി റിപ്പോര്ട്ടുകളും അടുത്ത വര്ഷത്തേക്കുള്ള മുന്നോട്ടുള്ള വഴികളും പ്രധാനമന്ത്രി ഊന്നിപ്പറഞ്ഞു. പ്രധാനമന്ത്രി മോദി രാജ്യത്തിന് വേണ്ടി ചില സുപ്രധാന പദ്ധതികള് പ്രഖ്യാപിച്ച സന്ദര്ഭം കൂടിയാണ് ഓരോ സ്വാതന്ത്ര്യദിനങ്ങളും. ടോക്കിയോയില് അടുത്തിടെ സമാപിച്ച ഒളിംപിക്സില് എക്കാലത്തെയും മികച്ച പ്രകടനം നടത്തിയ ഇന്ത്യയുടെ ഒളിമ്ബിക് സംഘത്തെ പ്രധാനമന്ത്രി ചെങ്കോട്ടയിലെ സ്വാതന്ത്ര്യദിന ചടങ്ങിലേക്ക് ക്ഷണിച്ചിരുന്നു . ടോക്കിയോ ഗെയിംസില് ഒരു സ്വര്ണ്ണവും രണ്ട് വെള്ളിയും നാല് വെങ്കലവും ഉള്പ്പെടെ ഏഴ് മെഡലുകള് ഇന്ത്യന് അത്ലറ്റുകള് നേടിയിരുന്നു. ആദ്യം രാഷ്ട്രം, എപ്പോഴും രാഷ്ട്രംNation first, Nation always എന്നതാണ് ആഘോഷങ്ങളുടെ ഇന്നത്തെ ആശയം. ലോകത്തിന് പ്രചോദനമാകുന്നത് തുടരുക ലോകത്തിന് പ്രചോദനമാകുന്ന ജനതയുടെ ഇഷ്ടത്തെ മാനിക്കുന്നതിനുള്ള അടിസ്ഥാനപരമായ പ്രതിബദ്ധതയാണ് അമേരിക്കയും ഇന്ത്യയും തമ്മിലുള്ള പ്രത്യേക ബന്ധത്തിന് കാരണം ജോ ബൈഡന് ട്വീറ്റ് ചെയ്തു. മഹാത്മാഗാന്ധിയുടെ സത്യത്തിന്്റെയും അഹിംസയുടെയും സന്ദേശത്താല് നയിക്കപ്പെട്ട രാജ്യമാണ് ഇന്ത്യയെന്നും ബൈഡന് പറഞ്ഞു. 75ാം സ്വാതന്ത്ര്യദിനത്തിന് മുന്നോടിയായാണ് ബൈഡന് ഇന്ത്യയ്ക്ക് ആശംസ നേര്ന്നത്. വര്ഷങ്ങളായി, നമ്മുടെ ജനങ്ങള് തമ്മിലുള്ള ബന്ധം, നാല് ദശലക്ഷത്തിലധികം ഇന്ത്യന്അമേരിക്കക്കാരുടെ ഊര്ജ്ജസ്വലമായ സമൂഹം ഉള്പ്പെടെ, ഞങ്ങള് പങ്കാളിത്തം നിലനിര്ത്തുകയും ശക്തിപ്പെടുത്തുകയും ചെയ്തു, പ്രസ്താവനയില് ബൈഡന് പറയുന്നു. ബ്രിട്ടീഷ് ഭരണത്തില് നിന്ന് ഇന്ത്യ സ്വാതന്ത്ര്യം നേടിയ ദിവസമായി എല്ലാ വര്ഷവും ഓഗസ്റ്റ് 15 ആഘോഷിക്കപ്പെടുന്നു. രാജ്യത്തെ ആദ്യ പ്രധാനമന്ത്രി ജവഹര്ലാല് നെഹ്റു ചെങ്കോട്ടയില് ഇന്ത്യന് പതാക അണിയിച്ചതിനു ശേഷം അദ്ദേഹം പറഞ്ഞ വാക്കുകള് ഇന്നും നിധി പോലെ കാത്തു സൂക്ഷിക്കുന്നവരാണ് ഓരോ ഇന്ത്യക്കാരനും. വര്ഷങ്ങള്ക്ക് മുന്പ് വിധിയുമായ് നാമൊരു കരാറിലേര്പ്പെട്ടിരുന്നു. അത് നിറവേറ്റാനുളള സമയം എത്തിയിരിക്കുന്നു. ഈ അര്ധരാത്രിയില്, ലോകം മുഴുവന് ഉറങ്ങുന്ന സമയത്ത്, ഇന്ത്യ പുതുജീവിതത്തിലേക്കും സ്വാതന്ത്ര്യത്തിലേക്കും ഉണരുകയാണ് രാജ്യം 1947 മുതല് വളരെ ദൂരം പിന്നിട്ടുവെന്നും, സ്വാതന്ത്ര്യം നേടിത്തരാന് നിരവധി പേര് പരിശ്രമിച്ചിട്ടുണ്ടെന്നും രാഷ്ട്രത്തെ അഭിസംബോധന ചെയ്തുകൊണ്ട് രാഷ്ട്രപതി രാം നാഥ് കോവിന്ദ് പറഞ്ഞു . അവരെല്ലാം ത്യാഗത്തിന്റെ പ്രതീകങ്ങളാണ് . എല്ലാ അനശ്വര പോരാളികളുടെയും വിശുദ്ധ സ്മരണയ്ക്ക് മുന്നില് ഞാന് നമിക്കുന്നു അദ്ദേഹം പറഞ്ഞു. പകര്ച്ചവ്യാധിയുടെ തീവ്രത കുറഞ്ഞുവെങ്കിലും കൊറോണ വൈറസിന്റെ ആഘാതം ഇനിയും അവസാനിച്ചിട്ടില്ല. കോവിഡ് പ്രതാസന്ധി തരണം ചെയ്യുവാനായി ശ്രമിക്കുന്ന നമ്മുടെ ഡോക്ടര്മാര്, നഴ്സുമാര്, ആരോഗ്യ പ്രവര്ത്തകര്, അഡ്മിനിസ്ട്രേറ്റര്മാര്, മറ്റ് വൊളഎന്നന്റിയേഴ്സ് എന്നിവരുടെ പരിശ്രമം നാം വ്സ്മരിക്കാന് പാടില്ലെന്നും എല്ലാവരും വാക്സിന് സ്വീകരിച്ച് കോവിഡ് മാനദണ്ഡങ്ങള് പാലിക്കണമെന്നും രാഷ്ട്രപതി അഭ്യര്ത്ഥിച്ചു.